Gyõri szakember vezeti a képzést
Az MLSZ szakmai és felnõttképzési  intézetében a gyõri Kovacsics Imre vezeti majd a fizioterapeuta tanszéket.
Az MLSZ szakmai és felnõttképzési intézetében a 33 éves gyõri Kovacsics Imre vezeti majd a fizioterapeuta tanszéket. Az oktatás jövõ szeptembertõl indul és az edzõképzéshez hasonlóan kötelezõ lesz a sportágban dolgozók számára.
A Magyar Labdarúgó Szövetség évzáró elnökségi ülésén egy szakmai és felnõttképzési intézet felállításáról döntött a testület, amely négy, államilag is elismert képzésnek ad majd otthont. Érdekesség, hogy a fizioterapeuta tanszéket a mindössze 33 éves gyõri Kovacsics Imre vezeti a 2005. szeptemberi tanévkezdéskor. A másik három tanszékbõl az edzõképzést Mezey György, a menedzserképzést Dénes Ferenc, a játékvezetõ-képzést pedig Gyõri János irányítja az elõzetes elképzelések szerint.
Nem léphetnek pályára
Kovacsics Imre fiatal kora ellenére ismert alakja a hazai masszõrképzésnek, iskolájában az elmúlt években sokan szereztek különbözõ masszõri képesítést. A Magyar Masszõr Egyesület elnöki tisztét is betölti.
„Örülök neki, hogy a nálunk végzett hallgatóknak köszönhetõen egyre több klubnál, csapatnál dolgoznak szakképzett sportmasszõrök, de azt is tudom, az arányokon még van mit javítani. Három évvel ezelõtt, 2001-ben született ugyan egy kormányrendelet, mely kimondja, hogy sportszervezeteknél sportmasszõri tevékenységet szükséges képesítés nélkül  idén július 31-ig lehet folytatni. Más kérdés, hogy ennek a rendeletnek kevés helyen tettek eleget. Már egy ideje kerestem a lehetõségét annak, miként lehetne szervezett keretek között megvédeni a szakmát, illetve azokat, akik a rendelet szellemében cselekszenek és a sportolók egészségét tartják szem elõtt. Most úgy tûnik, az MLSZ által felállítandó intézet erre is lehetõséget ad majd."
A tervek szerint a labdarúgás berkein belül érvényt szereznek a kormányrendeletnek, de remélhetõen más sportágakban is követik õket. Futballban, a késõbbiekben, aki nem rendelkezik az elõírt képesítéssel, azt például a profi ligában a tartalék játékvezetõ nem engedi pályára, röviden: nem tud dolgozni. Az elõírt szintek teljesítése azonban valamennyi osztályban kötelezõ lesz.
Képzés három szinten
A fizioterápiás tanszék létrehozását az Európai Labdarúgó Szövetség (UEFA) is támogatta. Talán nem véletlenül, hiszen a legnagyobb sportágban az utóbbi idõszakban megszaporodott a tragikus (halál)esetek száma és ezen a kedvezõtlen tendencián változtatni akarnak. Ennek egyik módja lehet, ha megfelelõen képzett szakemberek foglalkoznak a játékosokkal.
„Akárcsak külföldön, a fizioterápiás képzés itthon is a masszázsra, a gyógytornára, a szükséges eszközök használatára és a pszichológiára épül. Ezzel a képesítéssel csak a labdarúgókluboknál lehet majd dolgozni. A végzett sportmasszõrök természetesen a tárgyak egy részébõl felmentést kapnak. A képzés beindulása után egy bizonyos türelmi idõt hagyunk az érintetteknek, ám a kötelezõ képzések és a késõbbi továbbképzések alól nem lesz kibúvó."
Különbözõ szinteket teljesíthetnek a hallgatók a fizioterápiás képzésben. Az alapfok 70, a közép- 100, a felsõfok 120 órás, négy hónapos tanulási idõt jelent, melynek során elméletben és gyakorlatban az anatómiától a sportpszichológiáig az ismeretek széles skáláját sajátítják el a jelentkezõk. A tudást nem adják ingyen, azért természetesen fizetni kell majd.
Az edzõképzéshez hasonlóan az alapfokú tanfolyamoknak a tervek szerint a megyeszékhelyek, a középfokúaknak egy-egy régiós székhely, a felsõfoknak pedig a fõváros ad otthont. Akik ez utóbbin végeznek, neves külföldi kluboknál tanulmányúton vesznek részt.
„Gratulálok, igazgató úr!"
Az MLSZ elnöksége egyhangú döntéssel fogadta el és tartotta szükségesnek a fizioterápiás tanszék felállítását. Hogy miért, az a fentiekbõl kiderül, ám, hogy miért éppen „egy vidéki fiatalemberre" esett vezetõként a választásuk?
„Tudomásom szerint öt pályázó volt a posztra, közötte külföldön dolgozó szakember is. Dr. Bozóky Imre elnöknek nemrégiben – amikor Gyõrben járt – hívták fel a figyelmét rám, illetve a munkára, amit eddig a masszõrképzés területén végeztem a tankönyvkiadástól az oktatásig. Õ beajánlott Mezey Györgynek, aki ezt követõen egy hosszabb beszélgetésre hívott, melynek végén felállt és meglepetésemre kezet nyújtott: »Gratulálok, igazgató úr!« Természetesen nagyon boldog voltam, hiszen megtiszteltetésnek érzem, hogy engem választottak. Remélem, a terveimet sikerül megvalósítani, és ebben számítok minden jó szakember segítségére, munkájára."